Bigg Boss: 21 जुलाई से बिग बॉस का नया सीजन होगा शुरू, ये सदस्य आएंगे नजर  
'बिग बॉस सीजन 3' 21 जुलाई से होगा रिलीज
शो को साउथ के सुपरस्टार नागार्जुन करेंगे होस्ट
'बिग बॉस सीजन 3' में 14 सदस्य आएंगे नजर
अपने दो सीजन की अपार सफलता के बाद  'बिग बॉस सीजन 3 (Bigg Boss 3)' टीवी की दुनिया में जल्द ही अपना तहलका मचाएगा. इस शो में अपनी होस्टिंग को लेकर नागार्जुन  (Akkineni Nagarjuna) ने मीडिया से भी बातचीत की. मीडिया को दिए इंटरव्यू के दौरान नागार्जुन ने कहा 'मेरे लिए टेलीविजन में काम करना नया नहीं है, लेकिन 'बिग बॉस (Bigg Boss)' जैसा शो होस्ट करना एक नया अनुभव होगा और इसलिए मैं इसका हिस्सा बनने के लिए काफी उत्साहित हूं.' नागार्जुन के अलावा इस बार 'बिग बॉस सीजन-3' के घर में मशहूर गायक राहुल सिप्लिगुंज और कृष्णा चैतन्य, कोरियोग्राफर रघु मास्टर, कॉमेडियन गेटअप श्रीनू नजर आएंगे. 
 'बिग बॉस सीजन 3 (Bigg Boss 3)' में इस बार शोभिता धूलिपाला के हिस्सा बनने की भी खबरें आ रही हैं. हालांकि टीवी एक्ट्रेस शोभिता की तरफ से आधिकारिक तौर पर अभी कोई घोषणा नहीं की गई है. इनके अलावा फिल्म फिदा की एक्ट्रेस गायत्री गुप्ता भी 'बिग बॉस' का सदस्य बनी दिखाई देंगी. बता दें कि 'बिग बॉस सीजन-3' में हर बार की तरह इस बार भी 14 सदस्य शामिल होंगे, लेकिन अभी बाकी सदस्यों के नाम की घोषणा होना बाकी है. अब देखना यह है कि 21 जुलाई से शुरू होने वाला बिग बॉस-3 इस बार क्या कमाल दिखाता है?